સરકારનાં આદેશને પગલે ભુજ નગરપાલિકાએ દિલ્હીની ઈઈએસએલ સૂર્યા કંપની સાથે ૭ વર્ષનાં કરાર કર્યા હતા, જે મુજબ શહેરમાં ૧૪ હજાર ઉપરાંત એલઈડી લાઈટ લગાવ્યા બાદ તેની ૭ વર્ષ સુધી મેન્ટેનન્સની જવાબદારી કંપનીને નિભાવવાની હતી, પરંતુ દિલ્હીની એજન્સીએ કરાર મુજબની શરતોનું પાલન ન કરતા મોટા ભાગની એલઈડી લાઈટો બંધ થઈ જતાં તે લાઈટોનું મેન્ટેનન્સ ન થતાં શહેરનાં અનેક વિસ્તારોમાં ચોમાસા બાદ એલઈડી લાઈટો બંધ હાલતમાં પડી હોવાની ફરિયાદોનો ધોધ નગરપાલિકામાં વહી રહ્યો છે.